கேள்வி: ச. ஆ. பவானி தேவி - ஆரம்பகால வாழ்க்கை பற்றி விளக்கவும்.
பதில்: பவானி தேவி தமிழ்நாடு சென்னை பிறந்தார். இவரின் தந்தை ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள சமல்கோட்டு நகரத்தைச் சேர்ந்த தெலுங்கு குடும்பத்தைச் சேர்ந்தவர். அவர் இறுதியில் சென்னைக்கு குடிபெயர்ந்தார். தந்தை ஒரு மதபோதகர், தாய் ஓர் இல்லத்தரசி என்பது இவர் குடும்பப் பின்னணியாகும். பவானி தேவி தனது விளையாட்டு வாழ்க்கையை 2004 ஆம் ஆண்டில் தொடங்கினார். சென்னை, முருக தனுசுகோடி பெண்கள் மேல்நிலைப் பள்ளியில் தனது பள்ளிப் படிப்பை முடித்தார். பின்னர் சென்னையிலுள்ள புனித வளனார் பொறியியல் கல்லூரியில் பயின்றார். கேரளாவின் தலச்சேரியில் உள்ள அரசு பிரென்னன் கல்லூரியில் வணிக நிர்வாகப் படிப்பை முடித்தார். 2004 ஆம் ஆண்டில், பள்ளி அளவில் வாள்வீச்சுக்கு அறிமுகமானா. 10 ஆம் வகுப்பு முடித்த பிறகு, கேரளாவின் தலச்சேரியில் உள்ள இந்திய விளையாட்டு ஆணையத்தின் பயிற்சி மையத்தில் சேர்ந்தார். 14 ஆவது வயதில், துருக்கி நடந்த தனது முதல் பன்னாட்டுப் போட்டியில் தோன்றினார். அங்கு மூன்று நிமிடங்கள் தாமதமாக வந்ததற்காக கருப்பு அட்டை பெற்றார். 2010 ஆம் ஆண்டு பிலிப்பீன்சு நாட்டில் நடந்த ஆசிய வெற்றியாளர் போட்டியில் வெண்கலப் பதக்கத்தைப் பெற்றார்.
கேள்வி: ச. ஆ. பவானி தேவி - போட்டிகளும் பதக்கங்களும் பற்றி நீங்கள் என்ன அறிந்துள்ளீர்கள்?
பதில்: 2009 ஆம் ஆண்டு மலேசியா நடைபெற்ற பொதுநலவாய வெற்றியாளர் போட்டியில் வெண்கலப் பதக்கத்தை வாங்கி பவானி பதக்க வேட்டையைத் தொடங்கினார். 2010 ஆம் ஆண்டு தாய்லாந்து பன்னாட்டு திறந்த நிலை போட்டியில் ஓபனில் பவானி வெண்கலப் பதக்கம் வென்றார். பிலிப்பீன்சு நாட்டில் 2010 ஆம் ஆண்டில் நடைபெற்ற ஆசிய படைவீரர்களுக்கான ஆசிய வெறறியாளர் போட்டி, மங்கோலியா உலன்பாதரில் 2015 ஆம் ஆண்டில் நடைபெற்ற 23 வயதுக்கு உட்பட்டவர்களுக்கான ஆசிய வெற்றியாளர் போட்டி, மற்றும் 2015 ஆம் ஆண்டில் பெல்ஜியம் நாட்டில் நடைபெற்ற பிளெமிசு திறந்தநிலை போட்டி ஆகியவற்றில் தொடர்ந்து வெண்கலப் பதக்கங்களை வென்றார். 2014 ஆம் ஆண்டு பிலிப்பீன்சு நாட்டில் நடைபெற்ற 23 வயதுக்குட்பட்டவர்களுக்கான ஆசிய வெற்றியாளர் போட்டியில் வெள்ளிப் பதக்கம் வென்ற முதல் இந்தியர் என்ற பெருமையை பவானி தேவி பெற்றார். இவ்வெற்றிக்குப் பிறகு , தமிழ்நாடு முதலமைச்சர் செயலலிதா, பவானி தேவி அமெரிக்காவில் பயிற்சி பெறுவதற்காக அவருக்கு மூன்று லட்சம் ரூபாய் நிதியுதவியாக வழங்கினார். 2015 ஆம் ஆண்டில், இராகுல் திராவிட் தடகள வழிகாட்டித் திட்டத்திற்காக ' கோ விளையாட்டு அறக்கட்டளை தேர்ந்தெடுத்த 15 விளையாட்டு வீரர்களில் இவரும் ஒருவரானார். செர்சி தீவில் 2012 ஆம் ஆண்டு நடைபெற்ற பொதுநலவாய வெற்றியாளர் போட்டியிலும், 2014 ஆம் ஆண்டு இத்தாலியில் நடைபெற்ற தசுகனி கோப்பை போட்டியிலும் பவானி தங்கப் பதக்கங்களை வென்றார். இரெய்காவிக்கில் 2016 ஆம் ஆண்டு நடைபெற்ற வைகிங் கோப்பை போட்டியில் ஐந்தாவது இடம் பிடித்தார். பெல்சியத்தில் 2019 ஆம் ஆண்டு போட்டியில், அசர்பைசானைச் சேர்ந்த பாசுடா அன்னாவிடம் தோல்வியடைந்த பிறகு, பெண்களுக்கான தனிநபர் பிரிவில் வெள்ளிப் பதக்கம் வென்றார். கான்பெராவில் நடைபெற்ற மூத்தோர் பொதுநலவாய வாள்வீச்சு வெற்றியாளர் போட்டியில் தங்கப் பதக்கம் வென்றார். இந்த சிறப்பைப் பெற்ற முதல் இந்தியர் என்ற வரலாற்றைப் படைத்தார். அரையிறுதியில் இசுக்காட்லாந்தைச் சேர்ந்த கேட்ரியோனா தாம்சனை தோற்கடித்தார், பின்னர் இங்கிலாந்தின் எமிலி ருவாக்சை தோற்கடித்தார். இத்தாலியிலும், கேரளாவின் தலச்சேரியில் உள்ள இந்திய விளையாட்டு ஆணையத்திலும் பயிற்சி பெறுகிறார். 2021 ஆம் ஆண்டு டோக்கியோவில் நடைபெற்ற ஒலிம்பிக் போட்டியில் கலந்து கொண்டு இரண்டாவது சுற்று வரை முன்னேறினார். உலக வாள் வீச்சு தரவரிசையில் பவானி தேவி 42 ஆவது இடத்தில் உள்ளார். 2021 ஆம் ஆண்டு பவானி தேவிக்கு அர்ச்சுணா விருது வழங்கப்பட்டது.